Tájékoztató a Debreceni Egyetem Mezőgazdaság-, Élelmiszertudományi és Környezetgazdálkodási Karán végzett hallgatók részére az oklevél kiadásának nyelvvizsgára vonatkozó feltételéről

**Mesterképzés, Hagyományos egyetemi szintű képzés**

Nincs könnyítési lehetőség, kizárólag a szakok képzési és kimeneti követelményeiben meghatározott nyelvvizsga teljesítésével adható ki oklevél.

**Hagyományos főiskolai képzés**

A hagyományos főiskolai képzésben elfogadható az előírt államilag elismert alapfokú, általános nyelvvizsga egyik, tehát vagy csak a szóbeli, vagy csak az írásbeli részének sikeres teljesítése, amennyiben azt a Debreceni Egyetemhez tartozó nyelvvizsgaközpontban vagy nyelvvizsgahelyeken szerezték. Az ilyen típusú vizsgákat az intézmény által szervezett külön nyelvi vizsgának tekintjük. A más akkreditált vizsgaközpontban vagy vizsgahelyen szerzett államilag elismert, nem komplex nyelvvizsgával rendelkező, sikeresen záróvizsgázott személy egyéni kérelemmel fordulhat az illetékes kar vezetőjéhez az oklevelének kiadása érdekében.

**Szakirányú továbbképzés**

A szakirányú továbbképzési szakok esetében elfogadható az előírt államilag elismert középfokú, általános nyelvből tett nyelvvizsga egyik, tehát vagy csak a szóbeli, vagy csak az írásbeli részének sikeres teljesítése, amennyiben azt a Debreceni Egyetemhez tartozó nyelvvizsgaközpontban vagy nyelvvizsgahelyeken szerezték. Az ilyen típusú vizsgákat az intézmény által szervezett külön nyelvi vizsgának tekintjük. A más akkreditált vizsgaközpontban vagy vizsgahelyen szerzett államilag elismert, nem komplex nyelvvizsgával rendelkező, sikeresen záróvizsgázott személy egyéni kérelemmel fordulhat az illetékes kar vezetőjéhez az oklevelének kiadása érdekében.

**Valamennyi BSc szak:**

Elfogadható az előírt államilag elismert, élő nyelvből tett általános nyelvvizsga egyik, tehát vagy csak a szóbeli, vagy csak az írásbeli részének sikeres teljesítése, amennyiben azt a Debreceni Egyetemhez tartozó nyelvvizsgaközpontban vagy nyelvvizsgahelyeken szerezték. Az ilyen típusú vizsgákat az intézmény által szervezett külön nyelvi vizsgának tekintjük. A más akkreditált vizsgaközpontban vagy vizsgahelyen szerzett államilag elismert, nem komplex nyelvvizsgával rendelkező, sikeresen záróvizsgázott személy egyéni kérelemmel fordulhat az illetékes kar vezetőjéhez az oklevelének kiadása érdekében.

**Ez a rendelkezés azoknál alkalmazható, akik a sikeres záróvizsga letételét követően 3 éven belül nem teljesítették az oklevél kiadásához szükséges nyelvvizsga követelményeket, és azoknál alkalmazható utoljára, akik a 2012/2013. tanévben tettek záróvizsgát.”**

Az oklevelek kiadása abban az esetben történik meg, ha a nyelvvizsga bizonyítvány az Tanulmányi Osztály felé bemutatásra került, illetve a nem a Debreceni Egyetemhez tartozó nyelvvizsgaközpontban vagy helyen szerzett nyelvvizsgák esetében akkor, ha emellett kérvényt nyújt be az érintett.

A kérvény formanyomtatványát, mely lentebb található, kérjük a DE MÉK Tanulmányi Osztály 4032 Debrecen Böszörményi út 138. szám alá postázni, a nyelvvizsga bizonyítvány(ok) fénymásolatával együtt.

Debreceni Egyetem

**Mezőgazdaság-, Élelmiszertudományi és Környezetgazdálkodási Kar**

*4032 Debrecen Böszörményi út 138. sz.*

**Kérelem**

nem a Debreceni Egyetemhez tartozó nyelvvizsgaközpontban vagy helyen szerzett írásbeli vagy szóbeli nyelvvizsga elfogadtatására oklevél kiadásához

Alulírott ………………………………………………………………..….……..…….…..

Szül. hely, idő: ………………………………………………………….………………….

elvégzett szak neve:………………………………………………………….…………….

tagozat:…………….…………………...

záróvizsga letételének ideje (év, hónap): ……………………………………………..

Értesítési cím: ………....….. (ir.szám) ………………..……………………… (város) …………………………………………………………….…………………… (utca, hsz.)

kérem, hogy a 2011. évi CCIV. törvény a nemzeti felsőoktatásról 107. § (2) bekezdése alapján a mellékelt nyelvvizsga bizonyítvány alapján szíveskedjenek részemre az oklevelet kiadni.

Nyelvvizsga bizonyítvány száma: ………………………………………………………..

Nyelvvizsga központ neve: ………………………………………………………………..

………………………………………….

 *aláírás*

***A kérelmet személyesen vagy postai úton legyen szíves eljuttatni a Tanulmányi Osztályra a nyelvvizsga bizonyítvány fénymásolatával együtt. (Postacím: DE MÉK Tanulmányi Osztály, 4032 Debrecen, Böszörményi út 138.)***

